Աննա Ստարոբինեց

Աննա Ալֆրեդովնա Ստարոբինեց (, ), ռուս լրագրող և գրող, սցենարիստ։ «Անցումային տարիք», «Ապաստարան 3/9» և «Կտրուկ ցրտություն» գրքերի հեղինակ։ Սակավաթիվ ռուսախոս հեղինակներից մեկն է, որը մշտապես աշխատում է սարսափի ժանրում։

Կենսագրություն 
Աննա Ստարոբինեցը ծնվել է 1978 թվականի հոկտեմբերի 25-ին, Մոսկվայում, Ալֆրեդ Եվգենիևիչ Ստարոբինեցի (ծնվ.` 1935) (Համառուսաստանյան հետազոտական երկրաբանական նավթի ինստիտուտի առաջատար հետազոտող, հետախուզման մեթոդաբանության ոլորտի ղեկավար) և Էմիլիա Յակովլևնա Նեվելսկայայի (ծնված` 1941), (նախկին ծրագրավորող) ընտանիքում։ Սովորել է Արևելագիտության լիցեյում, այնուհետև` Մոսկվայի պետական համալսարանի բանասիրական ֆակուլտետում։ Մոսկվայի պետական համալսարանն ավարտելուց հետո աշխատանքի է անցել «Время новостей» թերթում։ Այդ ժամանակից զբաղվում է լրագրողական գործունեությամբ։ Տարբեր ժամանակահատվածներում աշխատել է հետևյալ հրատարակություններում` «Время новостей», «Газета.ру», «Аргументы и факты», «Эксперт», «Гудок». աշխատել է որպես լրագրող և մշակույթի բաժնի խմբագիր։ Ներկայումս աշխատում է «Russian Reporter» ամսագրում։ Բացի այդ գրում է սցենարներ կինոյի և հեռուստատեսության համար։ 2014 թվականի մարտին ամուսնու՝ Ալեքսանդր Գարրոսի հետ միասին ստորագրել է Ղրիմում Ռուսաստանի իշխանությունների վարած քաղաքականության դեմ դիմումը։

Ընտանիք 
Գրող Ալեքսանդր Գարոսի այրին է։ Ունի դուստր և որդի։

Պարգևներ և մրցանակներ   
2018 թվականի հուլիսին Ստարոբինեցն արժանացել է Եվրոպական գիտաֆանտաստիկայի միություն (ESFS) մրցանակի՝ «Լավագույն գրող» անվանակարգում։ Չնայած դրան, նա նշել է, որ ժամանակակից ռուսական գրականությունը արտերկրում ներկայացված է միայն մի քանի ազգանուններով (այդ թվում` Զախար Պրիլեպին և Վլադիմիր Սորոկին), որոնք լայնորեն հայտնի են նեղ շրջանակներում։ Մնացած գրողները գործնականում անտեսանելի են մնում։ Մեծ հաշվով, Արևմուտքի համար ժամանակակից ռուսական արձակն ավարտվում է ինչ-որ տեղ Ալեքսանդր Սոլժենիցինով և մասնավորապես գիտական ֆանտաստիկան՝ Ստրուգացկիով։

Մատենագիտություն 

Հիմնական ստեղծագործություններ։
 2005 — «Переходный возраст». «Քնարական սարսափի» ժանրի միստիկական պատմությունների ու պատմվածների հավաքածու։ 
 2006 — «Убежище 3/9». Վեպ, միստիկական թրիլլեր։ 
 2008 — «Резкое похолодание». Պատմությունների և պատմվածքների ժողովածու։
 2009 — «Страна хороших девочек». Գիրք երեխաների համար։ 
 2010 — «Первый отряд. Истина». «Առաջին ջոկատ» անիմեի նովել։
 2011 — «Живущий». Роман, антиутопия. 2012 թվականին ներառվել է Ազգային բեսթսելլերի կարճ ցուցակում։ «Պորտալ» մրցանակի դափնեկիր։ 
 2011 — «Котлантида». Հեքիաթ։
 2013 — «Икарова железа. Книга метаморфоз». Պատմությունների ու պատմվածքների հավաքածու։
 2016 — «Зверский детектив». Գիրք երեխաների համար։ 
 2017 — «Посмотри на него». Վավերագրական վեպ։

Թարգամանություններ
 2012 — Zero («Живущий»), Atmosphere libri, Roma, Italia, traduzione di Roberto Lanzi.

Ծանոթագրություններ

Արտաքին հղումներ 
 Материалы Анны Старобинец в журнале «Русский Репортер»
 
 Книга «Переходный возраст»
 Цена страха. Интервью журналу Rolling Stone
 Интервью онлайн-журналу DARKER (октябрь 2011)
 
 Россиянку признали лучшим писателем-фантастом Европы .

Ռուս կին գրողներ
«Պորտալ» մրցանակի դափնեկիրներ
Ռուս սցենարիստներ
Մոսկվայի պետական համալսարանի շրջանավարտներ
Ռուս լրագրողներ
Ռուս խմբագիրներ
Գիտաֆանտաստիկ գրողներ